32010R1120
L 317/12
SLUŽBENI LIST EUROPSKE UNIJE
UREDBA KOMISIJE (EU) br. 1120/2010
od 2. prosinca 2010.
o odobrenju Pediococcus acidilactici CNCM MA 18/5M kao dodatka hrani za životinje za odbijenu prasad (nositelj odobrenja Lallemand SAS)
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
budući da:
(1)
Uredbom (EZ) br. 1831/2003 predviđeno je odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
(2)
U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu ovoj Uredbi. Uz zahtjev su priloženi pojedinosti i dokumenti propisani u skladu s člankom 7. stavkom 3. Uredbe (EZ) br. 1831/2003.
(3)
Zahtjev se odnosi na odobrenje Pediococcus acidilactici CNCM MA 18/5M kao dodatka hrani za životinje za odbijenu prasad, i njegovo uvrštenje u kategoriju dodataka hrani za životinje „Zootehnički dodaci”.
(4)
Korištenje Pediococcus acidilactici CNCM MA 18/5M odobreno je bez vremenskog ograničenja za piliće za tov Uredbom Komisije (EZ) br. 1200/2005 (2) i za svinje za tov Uredbom Komisije (EZ) br. 2036/2005 (3), te na 10 godina za salmonide i kozice Uredbom Komisije (EZ) br. 911/2009 (4).
(5)
Dostavljeni su novi podaci u potporu zahtjevu za odobrenje pripravka za odbijenu prasad. Europska agencija za sigurnost hrane (dalje u tekstu Agencija) zaključila je u mišljenju od 23. lipnja 2010. (5) da prema predloženim uvjetima korištenja, Pediococcus acidilactici CNCM MA 18/5M nema štetan učinak na zdravlje životinja, zdravlje ljudi ili na okoliš, te da se njegovim korištenjem znatno poboljšava prirast ili konverzija hrane kod ciljnih vrsta. Agencija ne smatra da postoji potreba za posebnim zahtjevima za praćenjem nakon stavljanja na tržište. Ona je također provjerila izvještaj o analitičkoj metodi dodatka hrani za životinje u hrani za životinje, koji je podnio Referentni laboratorij Zajednice osnovan Uredbom (EZ) br. 1831/2003.
(6)
Procjena Pediococcus acidilactici CNCM MA 18/5M pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s time, korištenje toga pripravka treba odobriti kako je definirano u Prilogu ovoj Uredbi.
(7)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravak definiran u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Stabilizatori dobre flore”, odobrava se kao dodatak hrani za životinje u hranidbi životinja pod uvjetima utvrđenim u ovom Prilogu.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 2. prosinca 2010.